Nukakamma Gastehuis en selfsorgwoonstelle is geleë in Colchester, in die hartjie van die Sondagsriviervallei. Gaste word verwelkom in die wonderskone Oos-Kaap met sy oorvloedige natuurlewe, ryk plantegroei en kultuurgeskiedenis.
Die naam "Nukakamma" is die naam wat die plaaslike Xhosa-inwoners aan die Sondagsrivier gegee het. Die letterlike betekenis is "graswater". Die naam verwys na die oewers van hierdie rivier wat altyd groen is ten spyte van die droë omgewing.
Of jy nou op soek is na 'n intieme ontmoeting met die natuur, of bloot 'n stil en rustige plekkie wat steeds naby 'n groot stad is, Nukakam…
Of jy nou op soek is na 'n intieme ontmoeting met die natuur, of bloot 'n stil en rustige plekkie wat steeds naby 'n groot stad is, Nukakamma Gastehuis en selfsorgwoonstelle is presies waarna jy soek. Die bekende Addo Olifantpark grens aan ons onderneming met die gevolg dat ons pragtige uitsigte op die heuwels en wild van hierdie wêreldbekende park geniet.
Jou gasvrou, Vicky, sal seker maak jou verblyf by ons is so genotvol en ontspanne soos wat jy dit voorgestel het. Onverbeterlike gasvryheid en daardie ekstra tikkie persoonlike diens.
Diegene wat in ons gastehuis tuisgaan kry ontbyt, en ons beskik oor al die selfsorggeriewe wat jy benodig om jou verblyf so gerieflik as moontlik te maak. Gratis internet is beskikbaar.
Vicky is 'n bobaas-kok wat tradisionele Suid-Afrikaanse geregte vir die inwoners van die gastehuis voorsit. Gaste wat in ons selfsorgwoonstelle bly is ook welkom om etes op versoek te nuttig.
Doen gerus navraag oor ons daaglikse spyskaarte en enige spesiale versoeke.